《登狼山》
宋代·吴及

郡僻山更远，尘喧与世违。
水横观雁度，天静见龙归。
落叶霜凝树，思亲泪湿衣。
西风怕回首，不忍白云飞。

作者简介：（1014—1062）通州静海人，字几道。仁宗天圣八年进士。累迁太常博士。嘉祐三年擢右正言，管句登闻检院，数上书论政事，请汰冗兵，省冗官，除民之疾苦。劾孙沔在并州苛暴不法，沔因坐废。迁右司谏，管句国子监，以劲正称。后出知庐州、桂州。